Όπως περιγράφει στο βιβλίο της «Faceless Wrecks, Raffello Cortina Editore», η Ιταλίδα ιατροδικαστής, που έχει κάνει πολλές νεκροψίες σε πρόσφυγες που πνίγηκαν στη Μεσόγειο, το προσφυγόπουλο επέβαινε σε μια βάρκα που στις 18 Απριλίου 2015 αναποδογύρισε με αποτέλεσμα 58 ψυχές να αφήσουν την τελευταία τους πνοή στα παγωμένα νερά της Μεσογείου.

«Το αγόρι φορούσε ένα μπουφάν που έμοιαζε με πάπλωμα, ένα γιλέκο, ένα πουκάμισο και ένα τζιν παντελόνι. Δεν είχε μαζί του κανένα έγγραφο που να βεβαιώνει την ταυτότητά του, αλλά μέσα από το μπουφάν του είχε ράψει κάτι πιο πολύτιμο: έναν σχολικό έλεγχο με πολύ καλούς βαθμούς και τα μαθήματα να αναγράφονται στα γαλλικά».

Η δημοσιοποίηση της ιστορίας του 14χρονου οδήγησε τον σκιτσογράφο Makkox, στη δημιουργία του παρακάτω σκίτσου για την ιταλική ιστοσελίδα il foglio στις 11 Ιανουαρίου, που δείχνει τον 14χρονο να επιδεικνύει τους βαθμούς του στον βυθό της θάλασσας και κάνει τον γύρω του διαδικτύου.